《壶山二首》
宋代·陈藻

远看颠狂近转迷，有才老死便幽栖。
咄嗟万里云弥合，昏黑孤城日正西。
北极河通千涧近，中央天接两傍低。
顿令病眼还苏醒，谁向他山更品题。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。